Diari Oficial de la Generalitat Valenciana


Sumari del DOGV 9294, del 09-03-2022 (2022/1888)

RESOLUCIÓ d'1 de març de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual es proveeixen, pel sistema de lliure designació, les vacants anunciades per la convocatòria número 120/2021, de 2 de desembre.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9294

Data del DOGV
:   09-03-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/1888


Data del document
:   01-03-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * funcionari

RESOLUCIÓ d'1 de març de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual es proveeixen, pel sistema de lliure designació, les vacants anunciades per la convocatòria número 120/2021, de 2 de desembre. [2022/1888]  
Vista la Resolució de 2 de desembre de 2021, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants, de naturalesa funcionarial, en la Conselleria d'Economia Sostenible, Sectors Productius, Comerç i Treball. Convocatòria número 120/2021. (DOGV 9231, 09.12.2021).  
Vistos els informes preceptius i vinculants emesos en data 13 de gener de 2022, per la Direcció General de Funció Pública, relatius al compliment dels requisits de participació per part de les persones sol·licitants en la convocatòria número 120/2021, de 2 de desembre, per a la provisió, pel procediment de lliure designació, dels llocs de treball convocats:  
  
Primer. Lloc número 19115, cap de servei d'Anàlisi de Conjuntura i Previsions Macroeconòmiques de l'Economia Valenciana.  
Considerant que la persona seleccionada, Patricia Maria Oltra Badenes, compleix els requisits exigits en la convocatòria, i que, per la seua formació, experiència, implicació i professionalitat en l'exercici de les seues funcions, es considera la més idònia per a ocupar el lloc de treball a què opta, tal com ha quedat acreditat en l'expedient, mitjançant l'informe en el qual es concreten els seus coneixements, experiència i habilitats o aptituds.  
Del seu perfil professional, es consideren prioritàries les següents circumstàncies: en l'àmbit de coneixements, gaudeix d'una llicenciatura en Matemàtiques, que li proporciona una major formació en una àrea prioritària per a l'acompliment de les comeses del lloc de treball; d'igual manera, posseeix un Màster en Economia, que se circumscriu molt més a les exigències formatives de la plaça, i a més acredita haver realitzat els cursos de doctorat en l'Àrea d'Anàlisi Econòmica i té el Premi Extraordinari Fi de Carrera en la Llicenciatura en Ciències Econòmiques i Empresarials, així com el nivell C2 de valencià que facilita en gran part l'activitat del servei; en l'àmbit de l'experiència, es valora la trajectòria professional en gestió administrativa, comptable i en direcció de recursos humans en diferents departaments de l'Administració del Consell; i des del vessant de les habilitats, la candidata proposada ostenta experiència docent a la Universitat de València, cosa que afavoreix la capacitat de transmissió i transferència de coneixement dels treballs desenvolupats en el servei.  
  
Segon. Lloc número 21325, cap de la Secretaria del director o directora general.  
Considerant que la persona seleccionada, Isabel Aguilar Garcia, compleix els requisits exigits en la convocatòria, i que, per la seua formació, experiència, implicació i professionalitat en l'exercici de les seues funcions, es considera la més idònia per a ocupar el lloc de treball a què opta, tal com ha quedat acreditat en l'expedient, mitjançant l'informe en el qual es concreten els seus coneixements, experiència i habilitats o aptituds.  
Del seu perfil professional, es consideren prioritàries les següents circumstàncies: en l'àmbit de coneixement, acredita formació suficient en nombrosos cursos i seminaris de l'IVAP, així com formació específica per al lloc; en l'àmbit de l'experiència acredita la seua trajectòria professional en gestió administrativa en diversos àmbits de l'Administració, ús de programes informàtics i aplicacions de la Generalitat i habilitats en atenció a la ciutadania.  
  
Tercer. Lloc número 27229, cap de servei de Relacions Laborals i Gestió de Programes.  
Considerant que la persona seleccionada, Aurora Valero Alcaraz, compleix els requisits exigits en la convocatòria, i que, per la seua formació, experiència, implicació i professionalitat en l'exercici de les seues funcions, es considera la més idònia per a ocupar el lloc de treball a què opta, tal com ha quedat acreditat en l'expedient, mitjançant l'informe en el qual es concreten els seus coneixements, experiència i habilitats o aptituds.  
Del seu perfil professional, es consideren prioritàries les següents circumstàncies: en l'àmbit de coneixements, acredita formació suficient en nombrosos cursos i seminaris de l'IVAP; d'igual manera, gaudeix d'una diplomatura en gestió i direcció pública i formació en programes d'igualtat de gènere; en l'àmbit de l'experiència, es valora que la candidata ha exercit altres llocs, com les direccions de servei de gestió de programes i de planificació en la Conselleria de Treball i Assumptes Socials i en la Conselleria de Benestar Social, així com una altra direcció de servei com a responsable de coordinació i negociació en la Conselleria de Sanitat, havent exercit també aquestes funcions com a subdirectora general de seguretat en l'AVSRE, i cap de servei en la Direcció General de la Dona; i des del vessant de les habilitats, la candidata proposada té habilitats acreditades per a l'exercici de llocs de funcions directives en llocs d'especial responsabilitat.  
  
  
De conformitat amb el que disposa la base cinquena de la resolució de la convocatòria esmentada, així com l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, i fent ús de les facultats delegades, en els termes establits en l'article 9 de la Llei 40/2015, d'1 d'octubre, de règim jurídic del sector públic (LRJSP), de conformitat amb el que disposa la Resolució de 15 d'abril de 2021, del conseller d'Economia Sostenible, Sectors Productius, Comerç i Treball, punt tercer, 8 (DOGV 9065, 20.04.2021), resolc:  
  
  
Primer  
Nomenar Patricia Maria Oltra Badenes, funcionària de carrera del cos A1-01, superior tècnic d'administració general de l'Administració de la Generalitat, amb NRP \*\*\*7549\*\*\*, com a cap de servei d'Anàlisi de Conjuntura i Previsions Macroeconòmiques de l'Economia Valenciana, lloc número 19702, subgrup A1, complement de destinació nivell 28 i complement específic E050, sector administració indistint.  
  
  
Segon  
Nomenar Isabel Aguilar Garcia, funcionària de carrera del cos C2-01, auxiliar de gestió, amb NRP \*\*\*0470\*\*\*, com a cap de la Secretaria del director o directora general, lloc número 21218, subgrups C1/C2, complement de destinació nivell 16 i complement específic E032, sector administració general.  
  
Tercer  
Nomenar Aurora Valero Alcaraz, funcionària de carrera del cos A1-01, superior tècnic d'administració general de l'Administració de la Generalitat, amb NRP \*\*\*6745\*\*\*, com a cap de servei de Relacions Laborals i Gestió de Programes, lloc número 27487, subgrup A1, complement de destinació nivell 28 i complement específic E050, sector administració general.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en la nova destinació tindrà efectes des de l'endemà del cessament.  
La publicació de la present resolució produirà els efectes de notificació, d'acord amb el que disposa l'article 45.1.b de la Llei 39/2015, d'1 d'octubre, del procediment administratiu comú de les administracions públiques.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció en la qual la persona demandant tinga el domicili, en el termini de dos mesos comptadors des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP), i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 1 de març de 2022.- El sotssecretari (p. d. R 15.04.2021; DOGV 9065, 20.04.2021): Natxo Costa Pina.